Diari Oficial de la Generalitat Valenciana


Sumari del DOGV 2196, del 31-01-1994 (1994/830399)

ORDRE de 26 de novembre de 1993, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la Zona de Concentració Parcel.lària Aiguamolls, de la Pobla Tornesa (Castelló).
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/11/26/(1)/dof/vci/html**

### Dades del document

Número de DOGV
:   2196

Data del DOGV
:   31-01-1994

Secció del DOGV
:   DISPOSICIONS GENERALS

Número del document
:   1994/830399


Data del document
:   26-11-1993

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 26 de novembre de 1993, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la Zona de Concentració Parcel·lària Aiguamolls, de la Pobla Tornesa (Castelló). [94/0325]  
Pel Decret 49/1989, de 4 d'abril, del Consell de la Generalitat Valenciana, es va declarar d'utilitat pública i urgent execució la concentració parcel·lària de la zona Aiguamolls, de la Pobla Tornesa (Castelló). En compliment del que es disposa en l'article 82 de la Llei de Reforma i Desenvolupament Agrari, de 12 de gener de 1973, els serveis territorials de la Conselleria d'Agricultura, Pesca i Alimentació han redactat el pla d'obres i millores territorials de la zona esmentada, que fa referència a obres de camins rurals, condicionament de desguassos i transformació en regadiu.  
Una vegada examinat el pla, aquesta conselleria considera que les obres que s'hi inclouen han estat classificades com cal, segons determina l'article 61 de la Llei de Reforma i Desenvolupament Agrari, i que, alhora, aquestes obres són convenients a fi que de la concentració parcel·lària s'obtinguen els majors beneficis per a la producció de la zona i per als agricultors afectats.  
Per això,  
ORDENE  
Article primer  
Aprovar el Pla d'Obres i Millores Territorials de la Zona de Concentració Parcel·lària Aiguamolls, de la Pobla Tornesa (Castelló).  
Article segon  
D'acord amb els articles 62, 65 i 70 de la Llei de Reforma i Desenvolupament Agrari, es considera que les obres de construcció de camins rurals, desguassos, sondeig, línia elèctrica de mitjana tensió, caseta i centre de transformació, equipament del sondeig, dipòsit de regulació i emmagatzemament, conducció principal a la zona regable i xarxa principal de reg, queden classificades com a d'interès general en el grup a) de l'article 61 de la llei esmentada, per la qual cosa han de ser subvencionades totalment, i que les obres de la xarxa secundària de reg incloses en el pla queden classificades com a obres complementàries per a la zona en el grup d) de l'article esmentat. Per a aquestes, s'hi estableix una subvenció del 40 per cent i una bestreta del 60 per cent restant, reintegrable en un període de 10 anys.  
Les quantitats avançades reportaran un interès del 4 per cent anual, d'acord amb el que es disposa en l'article 74 de la Llei de Reforma i Desenvolupament Agrari.  
Article tercer  
La Direcció General d'Estructures Agràries i Desenvolupament Rural dictarà les normes que calguen per a l'aplicació de tot el que es disposa en aquesta ordre.  
DISPOSICIó FINAL  
Aquesta ordre vigeix des del mateix dia de la publicació en el Diari Oficial de la Generalitat Valenciana.  
València, 26 de novembre de 1993  
El Conseller de Agricultura, Pesca y Alimentación,  
JOSÉ MARíA COLL COMIN


Còpia Permalink ELI